ISIGIDIMI SAMAXOSA, OCTOBER 1, 1877

5

kuba bendihlala ndinitetelela xa kutetwa ngokungeva kwabantu abantsundu bezinye idolopu nditi abalapa abanjalo bona, namhla ke ndidanile nani ngokwenu niya kupulukana nezimilo zenu namhlanje. Nite endaweni yokuba nigcobe kuba nine bolide yokuba kufike u-Ruluneli nasuka nayakulwa. Bulelani ukuba kungabangako zingoz izinkulu, ke andisakunohlwaya kakulu namhlanje nditemba ukuba lento ayisokubuye ibeko indoda inye mayirole iponti um- hlayimbi iyekuhlala etolongweni iveki ezimbini.

Isaziso.—Abantu mabakulumkele ukumane beya kudlula ezihlotyeni zabo ezisemihlatyeni yabelungu nokuba baye etywaleni; abantu bayapela kubanjwa ngento ezinjalo, ngomhla wesine ku September kufike amadoda asi 8 etolongweni apa ebanjwe kuba esuke evela kuloliwe apambukela kubantu abasemhlabeni womlungu alala kona; ite ke indoda inye yanikwa inyanga mhlayimbi ibatale iponti. Baninzi ke abakade besenjiwa njalo.

Ntozini Ntshona.

Henderson, September 5, 1877.

Nkosi yam, Mhleli we *Sigidimi,* yamkela, ndibulela amazwi ababali ababalelana nawe.

kwezi *Zigidimi* sizamkelayo siyavuya ukuva ngababali bendawo ngendawo. Siyababulela siti mabangadinwa ababalelani, ababalela esi *Sigidimi.* Ke namhla ndibala nje ndibala kuko indawo endiyikalazelayo. Indawo endiyi kalazelayo, ndiyi fumana kwe'si *Sigidimi* sika September. Noko iko inteto enjengale nakwezi pambili. Abakalazeli abakalazela ukuguqulwa kwe Testamente Entsha, abasuke bakalazele ukuti, kususwe awona mazwi *alungileyo,* kwa- bekwa awona *ibingengawo.*

Njengoko enjenjalo ukubala kwake umfo abati ngu January Menye. Ke andifuni kuti ndingene ekupikiseni inteto yake. Into esuke yalusizi kum yile. yokuba esiti “ *lamazwi xa aleswayo kulencwadi ka Tixo, akazibinzi intliziyo."* Ngokwenjenjalo ke *uselegweba.* Nditi ke kumnandi na tina bayamkele- yo lencwadi ukuba sekugwetywa ngayo, kuba siya yifunda, sisebenze ngayo kumakowetu. Ukutsho kwam ke nditi, abayikalazelayo kubalungele ukuba babekise kuba guquli; kuba tina basamkelayo *Isigi- dimi* asingi singazala zinkalazo zale Testamente Entsha. Isidinile lonto. Kuba kumana kuvuka ngabanye abanezikalazo zabo.

Nditi ke mna lento ayiyi kunceda kulungiswa kwe Testamente Entsha, ukwenjenjalo. Okulungileyo mazisiwe ezo zikalazo kubantu abawupeteyo lomsebenzi abaguquli.

Izwi lam nali, nam ndike ndiwafumane amazwi alula kunabeko ngapambili. Ndingacingele ukuba ndifumane ndizalise *Izigidimi* ngezonto; kuba ilungelo yam ukuba kuko into endiyikalazelayo kukubekisa kubo abaguquli nokuba abayi kulamkela elam.

Incwadi iguqulwe makowetu, iyavisisa *koyifundayo,* noyi pulapulayo ifundwa. Into eyenziwa ngabantu ayizanga igude napakade, ukuba ingabi naziposo zayo. Nokuba ngumti lo ucwelwayo, nokuba kugudulwa udonga olu, ezonto azifezeki kanye.

Ndiyalahla apo, ndipeta ngelibekisa kubaguquli betu elifutshane Ningadubuleki zinteto zetu, qubani nive kufika esipelweni somsebenzi wenu nishiyele ilifa intsapo zetu ; kuba nomhlobo wenu ongasekoyo u-Rev. Mr. Appleyard akadubulekanga. Ube buye wapinda okunye wabila kunye nani, wada walahla ngokufa.

Ndiyapela,

Ndingumhlobo wenu.

Ontsundu.

Lujilo Station, September 14, 1877.

Nkosi yam Mhleli we *Sigidimi* kaundifakele lama- zwana.

Ekuveleni kwalentanga yetu sivele kusitiwa kuko amadodana esiko, ati ngexesha elitile abe nentlanganiso yawo.

Okwenene savela ke sayibona nati ngawetu amehlo gada nati salingena elosiko.

Iti inkabi nxa iqalwayo ifakwe pakati kwezisezita- mbile inkabi. Ukutsho ke nditi, yapelela pina lontlanganiso, idle ayifile kusinina? Ngati mna asinto isekoyo yatshabalala lontlanganiso yamadodana esiko.

Nditi ke niyipelisa nje lontlanganiso sopumelela ngatuba linina tina bavelayo ?

Ngoku umntv selesuke azibonele into angayenzayo kunjalo ; (nditeta kwabesiko) kanti ke ukuzibonela akulungile. Yintlanganiso emnandi kunene le ilahlwayo, kanti kulapo sikutazeka kona tina; uti wakuva iziyalo zayo womelele ngakumbi ekuligcineni isiko. Kwabangengabo abesiko ngumhlaombi kune ne lo wentlanganiso, ekusuke umntu angayazi nendawo angazifihla kuyo, akolise ukuhamba ngamatunzi, ngenxa yokwazi into awayenzayo.

Iba yingcobo entle kunene abesiko lomini umhla omnandi ondaba zinandipisayo.

Yivuseni nkabi ezindala lentlanganiso ukvze silandele nina kwizinto zokukanya. Ndiqukumbela ngeliti kutiwa umsonto oqumayo awunakugcinywa.

Mandipele apo,

Albert Q. Nginza.

Butterworth, September 14, 1877.

Mhleli.we *Sigidimi* ndingati qabaqaba ngendawana zesi sipitipiti. Kuba lento iqalwe ngotywala. ekwaliwa nsentonga kwafa amaxosa. Kanti umxosa lo seliyimbangeli yoknfunza, ngeyo kuqala imini kwavingcelwa kweya Mamfengu imizi. Isimanga ngasuku lunye imikosi ka Sarili yatatela ekungeneni kwe Gcuwa ezantsi ne Nciba, yada yeza kuma pezulu Ezazulwana. Amadatyana ake ako kukwa Ndo- tshanga. Apo kuvakala ukuba zite zakuqubisana intloko zamakaba kwasala into zone kwanxwelerwa isitatu ngase Mamfengwini. Ngakuma Gcaleka ku­tiwa kusale amashumi amabini anesine.

Kwidatyana ebeliko malunga nati, kwesika Felt­man, zifunzelene intloko zamakaba kwasala amahashe amabini kuti, ngelama Xosa bapata kuti kusele amadoda amahlanu abanye bati kusele ishumi eline- sitatu nenkabi yehashe yomxosa. Mandingan^eni kuwo onke amadabi aseleke enzeka, kuba ndogqiba ipepa. Kuwo onke lamadatyana ake ako, kusuke kugxotwe ama Gcaleka.

Mense Wakwalusu.

St. Mark’s Mission, September 14, 1877.

Nkosi yam.—kaundifakele lamazwana am. Ekutiwa ukubizwa kwawo kukutetelela, kwinteto zamadoda kwi *Sigidimi* sika September. Hayi ukuba mnandi kwendaba zamanene kubonakala ukuba kungati ukuba zonke ezinyanga kuya kwenjiwanje ukubalelwa kulemvaba kungako ukunyamekela ukusilesesha kwabantu. Hayi into imbi ukuti kulenyanga kutetwe ngamasiko ohlanga obonayo ukuba oku kusisono makakuyeke oko. Ndikoliwe yinteto yenkedama engu Mr. Magabeyana, kuko into elu- dano kuti tina ludodana olufundileyo ukuba simana ukuhlala ngabafundisi betu kakubi, kanti besifanele ukuba ngabameli babo senze into eninzi ukuba iye kufunda.

Ndivuye kakulu kanye ukuva ukuba lomlingane wam uke alwe nabantu ngalonto, abanye bangati wenziwa kukuba ebepetwe bakuhle yena. Manditi kwabo batshoyo mna ndapulukana naso isikolo kakubi kamsinya ngenxa yesiposo sam kanti noko anditsho ukuti bakohlakele abafundisi abo bandenjenjalo. Madoda angabapati base Lovedale nyame- zelani noko nina kuba kupela umntwana kokwabo angatsho ukuti kunceda ntonina ukufundisa abantu abaswele imbulelo, tina kumnyama kuti ngecala lemfundo uti wakuba nentwana yemfundo uyekuma ngayo enkanti uti wakuyotywa yimbodlela utuke abafundisi bako nawe ngokwako uzenze isilumko sikabani. Yini kuba inkosi yohlanga butywala inqondo ayiko kuti.

Sitshonisa imfundo kwatiwa bafanele ukunyusa. Malipele elozwi madodana akowetu.

Ungava abantu besiti mawo musa ukuke umse unyana wako esikolweni kuba uya kufunda ukunxila. Hayi unyanise kakulu, mfo wakowetu. Ke kuwe mfundi uke e-Lovedale paya unikwe utywala na, nokuba boba lupina uhlobo? Napakade ude upume kona.

Manditi pambi kokuze uze kusela uqala ngobude- nge entliziyweni yako ungafundi ilesini zako uti ukataze ngazo zonke ezinye izinto. Puma esikolweni uqale utuke izicaka zika Tixo ngapandle kwesizatu, makakohlwaye yena, anditsho mna ukuti andiko

kweloqela litetwa ngumfo lowo. asiyi kunyusa mfundo pakati kwesakowetu xa senjenjalo, sib'angisa ne- mintshulana ebivela.

W. F. B. Bongwe.

NGESICELO SEMPENDULO.

Emtata, Septempber 7, 1877.

Kuwe Mhleli wendaba zonke ezivela kwindawo ngendawo. Nditemba kakulu ukuba wondinyamezela bawo wam, kuba bonke ababalayo indaba zamahlelo ngamahlelo bazintsapo. Nditsho kuba omnye ubala intwana yake, omnye abale eyake, zonke ke ezizinto zizokufika kuwe, wandule uyibone elungileyo, njengomzali nxa ehlela intsebenzo yonyana bake. Nditsho ngoko ukuti ungumzali wababali.

Sike asaqondeka ukuqala isi *Gidimi* ngempendulo ebezisenziwa, kuteke noko kunjalo sangena endleleni zalunga impendulo. Ngoku ngati liyangena ilizwi lokuti ‘‘hlanganisa sigidimi intlantsana yokukanya,” siqalile okunenene ukuhlanganisa intlantsi zokukanya ukuqala zike zashiywa izinto ezikufupi ngoku siya ngena ekaya. Nditsho ngezwi ebelibalwe litshawe elitile ngendlela zokuteta amatyala ezinkundleni zinkosi okunene landikolisa elozwi, okunene umntu ulahlekwa yimisebenzi yake eyokuhlala enkundleni ade emke abanye bengafikanga, ase ati noyinkosi alahlekwe yimisebenzi yake elinde abantu angabaziyo nokuba bofika ninina, lendawo yeyokukangelwa zinkosi okunene, inkosi mazimise upau lokukanya ebantwini. Elilizwi livelise izinto ezininzi endingena kuzingena ngoku. Ngokuba inkosi nabafundisi nabafundisiweyo, ngabo abafanele ukuba bahambise uluntu emaxesheni ezinto ukuze uluntu luwazi amaxesha ezinto zonke. Lento yenza ukuba ideleke inkundla yenkosi etile kude kutiwe ekuteteni awa- lungiswa amatyala kwa nantsi, ngenxa yalento ke ; kuba uti umntu obe nezwi loku lungisa ityala alike sekutetiwe, okunye alike yedwa bangafiki abanye nenkosi ngokwayo ingazifezi indlela zetyala nezokukupengulula into etetwayo kuba ilanga selitshona. Hayi, hayi, luhlanga Iwakowetu masizame ukusondela ematubeni okukanya kube ngoku kodwa inkosi zomteto welizwi lenkosi.

Mhleli wendaba keta-keta lutwale uhlanga Iwakowetu, ziko imini oluya kukubulela ngazo, ziko imini oluya kuti tina sancedwa ngu nantsi okunene mazihlanganiswe intlantsana zokukanya.

Umhlabuludiu.

KANGELA EMBOVANENI.

Imbovane ayina nkosi ayina myali namkokeli. Kodwa iyakwazi ukuziqwebela into eyopila ngayo ngexa lase busika; xa ipelile inca emandi, xa zipelile intwanantwana zehlobo, nokwindla, eziyolileyo kuyo : iti ke ngexa eziseko ezontwanantwana imana isidla iti ezinye izitwale iye kuzibeka emnxunyeni mhlaumbi esidulini apo zohlala zigcinekile kakuhle, kaume ukangele nazo inrozo zembovane zinqumla indlela kubini zihluti, zitwele, ukusa eminxunyeni yazo apo ziya kugcinela ixa lase busika kona. Boti bakufika ubusika akuso kubona nanye ipuma ifuna ukudla kwayo: kuteni ke! Lifikile ixa lokupela kwezimandi eliya, ngokuke zidla lamtwalwana ubumana ukuwuhleka xa ziutweleyo, umana ukuzinyatela xa ziwutweleyo, uteta zide zive nentaka, uzihleka ade akwaze namawa ngenxa yentlokoma yokuhleka kwako zona xa zitwele, mhlaumbi xa zisenza iqinga lokupila ngexesha lentswelo, (ebusika.)

Mnumzetu mandi dinise isandla sako ukuba uya- ndivumela ngokuhlanganisa ndaweninye olo lusali lo:—a, e, kanti noko yinteto.

Apa e-Bayi ngomhla 4 ka September 1877 kuvulwe ibandla labazalwana ekutiwa igama lalo yi:—

*Ethiopian, Benefit Society.*

Isambuku somsebenzi walomhlambi kuku ncedana xa omnye walo elele sisifo izeke abanye bamncede, ngegqira, ngamayeza, bamxase nangento azidlayo bati roqo bamhambele besiya nento abangamxasa ngazo (imali etile) ade apile. Ati ukuba ububile yonke into yokumcwaba yenziwe ngabo kude kube sekupeleni, (nditeta ukufihlwa komzimba wake.) Lonto ke ayiketele bani nokuba unezihlobo nokuba